ddrg/super_eurlex huggingface dataset:
Neuvoston asetus (ETY) N:o 2115/77, annettu 27 päivänä syyskuuta 1977, muihin teollisiin tarkoituksiin kuin ihmisravinnoksi tarkoitetun sillin kohdennetun kalastuksen ja maihintuonnin kieltämisestä



Virallinen lehti nro L 247 , 28/09/1977 s. 0002 - 0002

Suomenk. erityispainos Alue 4 Nide 1 s. 0029

Kreikank. erityispainos: Luku 04 Nide 1 s. 0105

Ruotsink. erityispainos Alue 4 Nide 1 s. 0029

Espanjank. erityispainos: Luku 04 Nide 1 s. 0039

Portugalink. erityispainos: Luku 04 Nide 1 s. 0039



NEUVOSTON ASETUS (ETY) N:o 2115/77, annettu 27 päivänä syyskuuta 1977, muihin teollisiin tarkoituksiin kuin ihmisravinnoksi tarkoitetun sillin kohdennetun kalastuksen ja maihintuonnin kieltämisestä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(), sekä katsoo, että jäsenvaltioiden suvereniteetin tai lainkäyttövallan alaisilla vesillä kehittyvien sillikantojen tilanne on huolestuttava; mainittujen kantojen pyynnin rajoittamiseksi vaadittavat toimenpiteet vaikuttavat perinteisen ihmisravinnon hankkimiseksi suoritetun kalastuksen etuihin ja aiheuttavat vakavia saatavuusongelmia jalostusteollisuudelle, sen vuoksi on välttämätöntä kieltää muihin teollisiin tarkoituksiin kuin ihmisravinnoksi tarkoitetun sillin kohdennettu kalastus säännöllisen saatavuuden turvaamiseksi elintarvikkeiden jalostus- ja jakeluteollisuudelle, kyseinen toimenpide voi olla tehokas ainoastaan siinä tapauksessa, että kaikki muihin teollisiin tarkoituksiin kuin ihmisravinnoksi tarkoitetun sillin kohdennettu kalastustoiminta ja maihintuonti jäsenvaltioiden kalastusvyöhykkeillä kielletään kalastajilta, jotka ovat jäsenvaltioiden tai kolmansien maiden kansalaisia, ja jäsenvaltioiden suvereniteetin tai lainkäyttövallan alaisilta vesiltä välittömästi pyydettyä teolliseen käyttöön tarkoitettua silliä tuodaan nykyään suuria määriä maihin yhteisöön; olisi huolehdittava siitä, että nämä määrät varataan ihmisravinnoksi, ON ANTANUT TÄMÄN ASETUKSEN: 1 artikla Kaikki muihin teollisiin tarkoituksiin kuin ihmisravinnoksi tarkoitetun sillin kohdennettu kalastus kielletään jäsenvaltioiden suvereniteetin tai lainkäyttövallan alaisilla sekä yhteisön säännöstön piiriin kuuluvilla merialueilla. 2 artikla Kaikki muihin teollisiin tarkoituksiin kuin ihmisravinnoksi tarkoitetun ja kohdennetulla pyydetyn sillin maihintuonti kielletään sen alkuperään katsomatta. 3 artikla Tämä asetus tulee voimaan seuraavana päivänä siitä, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä syyskuuta 1977. Neuvoston puolesta Puheenjohtaja A. HUMBLET () Lausunto annettu 16 päivänä syyskuuta 1977
Neuvoston asetus (ETY) N:o 2254/77 annettu 11 päivänä lokakuuta 1977 jäsenvaltioiden humala-alan hyväksytyille tuottajaryhmittymille myöntämän tuen myöntämisestä ja korvaamisesta annetun asetuksen (ETY) N:o 879/73 muuttamisesta



Virallinen lehti nro L 261 , 14/10/1977 s. 0003 - 0003

Suomenk. erityispainos Alue 3 Nide 9 s. 0077

Kreikank. erityispainos: Luku 03 Nide 19 s. 0127

Ruotsink. erityispainos Alue 3 Nide 9 s. 0077

Espanjank. erityispainos: Luku 03 Nide 13 s. 0067

Portugalink. erityispainos: Luku 03 Nide 13 s. 0067



NEUVOSTON ASETUS (ETY) N:o 2254/77 annettu 11 päivänä lokakuuta 1977 jäsenvaltioiden humala-alan hyväksytyille tuottajaryhmittymille myöntämän tuen myöntämisestä ja korvaamisesta annetun asetuksen (ETY) N:o 879/73 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon humala-alan yhteisestä markkinajärjestelystä 26 päivänä heinäkuuta 1971 annetun neuvoston asetuksen (ETY) N:o 1696/71(1), sellaisena kuin se on viimeksi muutettuna asetuksella (ETY) N:o 1170/77(2), ja erityisesti sen 10 artiklan 1 kohdan, ottaa huomioon komission ehdotuksen, sekä katsoo, että asetuksella (ETY) N:o 1170/77 muutetaan aikaisemmin säädettyjä humalantuottajien ryhmittymien hyväksymisen edellytyksiä; olisi myönnettävä tukea tuottajaryhmittymien perustamiseen ja toimintaan, ei ainoastaan asetuksen (ETY) N:o 1170/77 voimaan tullessa olemassa oleville yhdistyksille, vaan myös sitä aikaisemmin hyväksytyille ryhmittymille siinä määrin kuin kummalle tahansa aiheutuu kuluja mukautumisesta, humala-alan rakenteellisista toimenpiteistä 11 päivänä lokakuuta 1977 annetussa neuvoston asetuksessa (ETY) N:o 2253/77(3) annetaan yleiset säännöt tuen myöntämisestä asetuksen (ETY) N:o 1696/71 9 artiklan 3 kohdassa säädettyyn uusiin lajikkeisiin siirtymiseen ja viljelmien uudistamiseen; olisi siis kumottava hallinnollisista syistä jäsenvaltioiden humala-alan hyväksytyille tuottajaryhmittymille myöntämän tuen myöntämisestä ja korvaamisesta 26 päivänä maaliskuuta 1973 annetun asetuksen (ETY) N:o 879/73(4) II osasto, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 879/73 6 artikla seuraavasti: "6 artikla Tuottajayhdistykset ja yhteenliittymät, jotka on hyväksytty ennen 1 päivää heinäkuuta 1977 asetuksen (ETY) N:o 1696/71 7 artiklan 3 kohdan mukaisesti voivat saada kyseisen asetuksen 8 artiklan 1 kohdassa säädettyä tukea ainoastaan, jos niille aiheutuu kuluja asetuksen (ETY) N:o 1696/71 7 artiklassa säädettyihin edellytyksiin mukautumisesta." 2 artikla Kumotaan asetuksen 879/73 II osasto. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 11 päivänä lokakuuta 1977. Neuvoston puolesta Puheenjohtaja A. HUMBLET (1) EYVL N:o L 175, 4.8.1971, s. 1 (2) EYVL N:o L 137, 3.6.1977, s. 7 (3) EYVL N:o L 261, 14.10.77, s. 1 (4) EYVL N:o L 86, 31.3.1973, s. 26
Neuvoston asetus (ETY) N:o 3026/77, annettu 28 päivänä marraskuuta 1977, täydentävän pöytäkirjan tekemisestä Euroopan talousyhteisön ja Turkin väliseen assosiointisopimukseen uusien jäsenvaltioiden yhteisöön liittymisen vuoksi



Virallinen lehti nro L 361 , 31/12/1977 s. 0001 - 0001

Suomenk. erityispainos Alue 11 Nide 4 s. 0003

Kreikank. erityispainos: Luku 11 Nide 9 s. 0162

Ruotsink. erityispainos Alue 11 Nide 4 s. 0003

Espanjank. erityispainos: Luku 11 Nide 7 s. 0091

Portugalink. erityispainos: Luku 11 Nide 7 s. 0091



NEUVOSTON ASETUS (ETY) N:o 3026/77, annettu 28 päivänä marraskuuta 1977, täydentävän pöytäkirjan tekemisestä Euroopan talousyhteisön ja Turkin väliseen assosiointisopimukseen uusien jäsenvaltioiden yhteisöön liittymisen vuoksi EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 238 artiklan, ottaa huomioon 22 päivänä 1972 allekirjoitetun sopimuksen uusien jäsenvaltioiden liittymisestä Euroopan talousyhteisöön ja Euroopan atomienergiayhteisöön ja erityisesti siihen liitetyn asiakirjan 108 artiklan, ottaa huomioon komission suosituksen, ottaa huomioon edustajakokouksen lausunnon(1), sekä katsoo, että uusien jäsenvaltioiden Euroopan talousyhteisöön liittymisen vuoksi olisi tehtävä täydentävä pöytäkirja, jolla vahvistetaan tiettyjä Euroopan talousyhteisön ja Turkin väliseen assosiointisopimukseen liittyviä määräyksiä, ON ANTANUT TÄMÄN ASETUKSEN: 1 artikla Tehdään ja hyväksytään yhteisön puolesta täydentävä pöytäkirja Euroopan talousyhteisön ja Turkin väliseen assosiointisopimukseen uusien jäsenvaltioiden yhteisöön liittymisen vuoksi sekä päätösasiakirjaan liitetyt julistukset. Pöytäkirjan ja sopimuksen teksti on liitetty tähän asetukseen. 2 artikla Neuvoston puheenjohtaja toimittaa pöytäkirjan voimaan tulemiseksi tarvittavien menettelyjen täyttämisen tiedoksi toiselle sopimuspuolelle(2). 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä marraskuuta 1977. Neuvoston puolesta Puheenjohtaja L. OUTERS 273A0630(01) N:o L 361/2 31.12.77 (1) EYVL N:o C 108, 10.12.1973, s. 65 (2) Pöytäkirjan voimaantulopäivä julkaistaan Euroopan yhteisöjen virallisessa lehdessä
Neuvoston asetus (ETY) N:o 482/77 annettu 8 päivänä maaliskuuta 1977 Euroopan talousyhteisön ja Marokon kuningaskunnan välisen tiettyjä Marokosta peräisin olevia alkuperänimityksen saaneita viinejä koskevan sopimuksen tekemisestä kirjeenvaihtona



Virallinen lehti nro L 065 , 11/03/1977 s. 0001 - 0001

Suomenk. erityispainos Alue 3 Nide 8 s. 0154

Kreikank. erityispainos: Luku 03 Nide 17 s. 0213

Ruotsink. erityispainos Alue 3 Nide 8 s. 0154

Espanjank. erityispainos: Luku 03 Nide 12 s. 0040

Portugalink. erityispainos: Luku 03 Nide 12 s. 0040



NEUVOSTON ASETUS (ETY) N:o 482/77 annettu 8 päivänä maaliskuuta 1977 Euroopan talousyhteisön ja Marokon kuningaskunnan välisen tiettyjä Marokosta peräisin olevia alkuperänimityksen saaneita viinejä koskevan sopimuksen tekemisestä kirjeenvaihtona EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 113 artiklan, ottaa huomioon komission suosituksen, sekä katsoo, että Euroopan talousyhteisön ja Marokon kuningaskunnan välinen yhteistyösopimus allekirjoitettiin 27 päivänä huhtikuuta 1976, samana päivänä allekirjoitettu väliaikainen sopimus(1) tuli voimaan 1 päivänä heinäkuuta 1976 yhteistyösopimuksen kaupallisten määräysten panemiseksi täytäntöön ennakolta, ja olisi tehtävä kirjeenvaihtona edellä mainittujen yhteistyösopimuksen 21 artiklan 2 kohdassa ja väliaikaisen sopimuksen 14 artiklan 2 kohdassa tarkoitettu sopimus mainituissa artikloissa tarkoitetun, Marokon lainsäädännön mukaisesti alkuperänimityksen saaneisiin ja yhteisön tuontitullista 50 000 hehtolitran vuosittaisen yhteisön tariffikiintiön rajoissa vapautettuihin viineihin sovellettavan järjestelmän voimaantulosta, ON ANTANUT TÄMÄN ASETUKSEN: 1 artikla Euroopan talousyhteisön ja Marokon kuningaskunnan välinen sopimus yhteistyösopimuksen 21 artiklan 2 kohdassa ja väliaikaisen sopimuksen 14 artiklan 2 kohdassa määrätyn, Marokon lainsäädännön mukaisesti alkuperänimityksen saaneisiin ja yhteisön tuontitullista 50 000 hehtolitran vuosittaisen yhteisön tariffikiintiön rajoissa vapautettuihin viineihin sovellettavan järjestelmän voimaantulosta tehdään kirjeenvaihtona yhteisön nimessä. Sopimusteksti on tämän päätöksen liitteenä. 2 artikla Neuvoston puheenjohtajalla on oikeus nimittää henkilö, jolla on valtuudet allekirjoittaa sopimus yhteisöä sitovasti(2). 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä maaliskuuta 1977. Neuvoston puolesta Puheenjohtaja D. OWEN (1) EYVL N:o L 141, 28.5.1976, s. 98 (2) Neuvoston pääsihteeristö sopimuksen allekirjoituspäivä julkaistaan Euroopan yhteisöjen virallisessa lehdessä.
Komission asetus (ETY) N:o 225/78 annettu 2 päivänä helmikuuta 1978 elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä annetun asetuksen (ETY) N:o 249/77 muuttamisesta



Virallinen lehti nro L 032 , 03/02/1978 s. 0011 - 0011

Suomenk. erityispainos Alue 3 Nide 9 s. 0170

Kreikank. erityispainos: Luku 03 Nide 20 s. 0042

Ruotsink. erityispainos Alue 3 Nide 9 s. 0170

Espanjank. erityispainos: Luku 03 Nide 13 s. 0206

Portugalink. erityispainos: Luku 03 Nide 13 s. 0206



KOMISSION ASETUS (ETY) N:o 225/78 annettu 2 päivänä helmikuuta 1978 elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä annetun asetuksen (ETY) N:o 249/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon neuvoston 21 päivänä lokakuuta 1974 elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74(1) ja erityisesti sen 5 artiklan, sekä katsoo että: markkinointivuodesta 1977/78 alkaen leipäviljaksi käytettävän vehnän interventio-ostot voidaan tehdä viitehintaan, tästä syystä on aiheellista, että yhteisön elintarvikeapuun suunnattu leipäviljaksi käytettävä vehnä, joka on peräisin interventiovarastoista, luovutetaan viitehintaan, tämän seurauksena on aiheellista mukauttaa komission elintarvikeapuna toimitettavista maataloustuotteista aiheutuvien menojen yhteisörahoituksesta annetun asetuksen (ETY) N:o 2681/74 soveltamista koskevista yksityiskohtaisista säännöistä 2 päivänä helmikuuta 1977 antaman asetuksen (ETY) N:o 249/77(2) 1 artiklaa, tässä asetuksessa säädetyt toimenpiteet ovat EMOTR komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 249/77 1 artiklan 2 kohta seuraavasti: "2. Interventiovarastoista peräisin olevien maataloustuotteiden arvo määritellään soveltaen interventiohintaa tai viitehintaa, joka on tarvittaessa mukautettu ottaen huomioon kuukausittaiset korotukset, interventiomakasiinista otettuun erään." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 1977. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä helmikuuta 1977. Komission puolesta Finn GUNDELACH Varapuheenjohtaja (1) EYVL N:o L 288, 25.10.1974, s. 1 (2) EYVL N:o L 34, 5.2.1977, s. 21
KOMISSION ASETUS (ETY) N:o 423/78 annettu 28 päivänä helmikuuta 1978 viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta neljännen kerran annetun asetuksen (ETY) N:o 1297/77 muuttamisesta toisen kerran



Virallinen lehti nro L 059 , 01/03/1978 s. 0038 - 0038

Suomenk. erityispainos Alue 3 Nide 9 s. 0175

Kreikank. erityispainos: Luku 03 Nide 20 s. 0134

Ruotsink. erityispainos Alue 3 Nide 9 s. 0175

Espanjank. erityispainos: Luku 03 Nide 13 s. 0252

Portugalink. erityispainos: Luku 03 Nide 13 s. 0252



KOMISSION ASETUS (ETY) N:o 423/78 annettu 28 päivänä helmikuuta 1978 viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta neljännen kerran annetun asetuksen (ETY) N:o 1297/77 muuttamisesta toisen kerran EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon viinikaupan yhteisestä järjestämisestä säädetyistä lisäsäännöksistä 28 päivänä huhtikuuta 1970 annetun neuvoston asetuksen (ETY) N:o 816/70(1), sellaisena kuin se on viimeksi muutettuna asetuksella (ETY) N:o 2560/77(2), ja erityisesti sen 9 artiklan 6 kohdan, sekä katsoo, että poistetaan 16 kesäkuuta 1977 komission antamalla asetuksella (ETY) N:o 1297/77(3) viinialan tarjoushintojen vapaasti rajalla vahvistamisen ja tasoitusmaksun vahvistamisen soveltamista koskevista yksityiskohtaisista säännöistä annetun asetuksen (ETY) N:o 1019/70 muuttamisesta neljännen kerran sellaisena kuin se on muutettuna asetuksella (ETY) N:o 2888/77(4), asetuksen (ETY) N:o 1019/70 4 artiklan 4 kohta 1 päivästä maaliskuuta 1978, päivämäärän 1 päivä maaliskuuta 1978 lähestyessä on ilmennyt, ettei teknisiä ja raha-asioihin liittyviä ongelmia ole vielä kyetty ratkaisemaan, ja vaikuttaa ilmeiseltä, ettei niitä pystytä lopullisesti ratkaisemaan tähän päivämäärään mennessä, mutta todennäköisesti kahden kuukauden pituisen ajanjakson aikana; tiettyjen kolmansista maista peräisin olevien väkevien viinien perinteisen maahantuonnin keskeytymisen välttämiseksi näyttää suotavalta lykätä samanpituisella ajanjaksolla asetuksen (ETY) N:o 1297/77 täytäntöönpanoa, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1297/77 2 artiklassa oleva päivämäärä "1 päivänä maaliskuuta 1978" päivämäärällä "1 päivänä toukokuuta 1978". 2 artikla Tämä asetus tulee voimaan 1 päivänä maaliskuuta 1978. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä helmikuuta 1978. Komission puolesta Finn GUNDELACH Varapuheenjohtaja (1) EYVL N:o L 99, 5.5.1970, s. 1 (2) EYVL N:o L 303, 28.11.1977, s. 1 (3) EYVL N:o L 149, 17.6.1977, s. 10 (4) EYVL N:o L 332, 24.12.1977, s. 33
KOMISSION ASETUS (ETY) N:o 488/78, annettu 8 päivänä maaliskuuta 1978, tavaroiden luokittelusta yhteisen tullitariffin alanimikkeeseen 39.02 C V



Virallinen lehti nro L 067 , 09/03/1978 s. 0021 - 0021

Suomenk. erityispainos Alue 2 Nide 2 s. 0107

Kreikank. erityispainos: Luku 02 Nide 6 s. 0139

Ruotsink. erityispainos Alue 2 Nide 2 s. 0107

Espanjank. erityispainos: Luku 02 Nide 4 s. 0251

Portugalink. erityispainos: Luku 02 Nide 4 s. 0251



KOMISSION ASETUS (ETY) N:o 488/78, annettu 8 päivänä maaliskuuta 1978, tavaroiden luokittelusta yhteisen tullitariffin alanimikkeeseen 39.02 C V EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 280/77(2), ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa nestemäistä polyisobuteenia, jonka keskimääräinen molekyylipaino on noin 440 (keskimääräinen polymerointiaste noin 8), neuvoston 28 päivänä kesäkuuta 1968 antaman asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 2560/77(4), liitteenä olevan yhteisen tullitariffin nimikkeeseen 27.10 kuuluvat maaöljyt tai bitumisista kivennäisistä saadut öljyt (muut kuin raa'at) ja nimikkeeseen 39.02 polymerointituotteet, nestemäistä polyisobuteenia voidaan pitää sen ominaisuuksien perusteella 27 ryhmän nimikkeessä 27.10 ja 3 huomautuksessa tarkoitettuna "maaöljynä" sekä 39 ryhmän nimikkeessä 39.02 ja 2 huomautuksessa tarkoitettuna "polymerointituotteena", nestemäisen polyisobuteenin, jonka keskimääräinen molekyylipaino on noin 440, ominaisuudet vastaavat enemmän nimikkeen 39.02 polymerointituotteen kuin nimikkeen 27.10 maaöljyn ominaisuuksia, nimikkeessä 39.02 tällaiset tuotteet olisi luokiteltava alanimikkeeseen 39.02 C V, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Nestemäinen polyisobuteeni, jonka keskimääräinen molekyylipaino on noin 440 (keskimääräinen polymerointiaste noin 8), kuuluu yhteisen tullitariffin alanimikkeeseen >TAULUKON PAIKKA> 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 8 päivänä maaliskuuta 1978. Komission puolesta Étienne DAVIGNON Komission jäsen (1) EYVL N:o L 14, 21.1.1969, s. 1 (2) EYVL N:o L 40, 11.2.1977, s. 1 (3) EYVL N:o L 172, 22.7.1968, s. 1 (4) EYVL N:o L 303, 28.11.1977, s. 1
KOMISSION ASETUS (ETY) N:o 668/78 annettu 4 päivänä huhtikuuta 1978 viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla annetun asetuksen (ETY) N:o 2118/74 muuttamisesta



Virallinen lehti nro L 090 , 05/04/1978 s. 0005 - 0005

Suomenk. erityispainos Alue 3 Nide 9 s. 0186

Kreikank. erityispainos: Luku 03 Nide 20 s. 0183

Ruotsink. erityispainos Alue 3 Nide 9 s. 0186

Espanjank. erityispainos: Luku 03 Nide 13 s. 0272

Portugalink. erityispainos: Luku 03 Nide 13 s. 0272



KOMISSION ASETUS (ETY) N:o 668/78 annettu 4 päivänä huhtikuuta 1978 viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla annetun asetuksen (ETY) N:o 2118/74 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72(1), sellaisena kuin se on viimeksi muutettuna asetuksella (ETY) N:o 1034/77(2), ja erityisesti sen 27 artiklan 1 kohdan, sekä katsoo, että viitehintajärjestelmän soveltamista koskevista yksityiskohtaisista säännöistä hedelmä- ja vihannesalalla 9 päivänä elokuuta 1974 annetussa komission asetuksessa (ETY) N:o 2118/74(3) täsmennetään markkinat, joilla selvitetään tulohinnan laskemiseksi huomioon otettavat tuontituotteiden hinnat, nykyisillä edellytyksillä huomattavat tuontituotteiden määrät eivät ehkä anna mahdollisuutta hintojen noteeraamiseen, mikä voi vääristää markkinatilanteen puolueetonta arviointia; on aiheellista korjata tämä asiantila säätämällä mahdollisuudesta noteerata hinnat kaikilla markkinoilla, joilla tapahtuu huomattavia kauppoja, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Täydennetään asetuksen (ETY) N:o 2118/74 3 artiklan 1 kohtaa kolmannella alakohdalla seuraavasti: "Jos jäsenvaltio toteaa jonkin tuotteen, lähtömaan ja päivän osalta, että muilla kuin 4 artiklassa mainituilla markkinoilla tehdään huomattavia kauppoja, tulohinnan laskemiseksi huomioon otettavat hinnat ovat myös ne hinnat, jotka noteerataan näillä muilla kuin edustavilla markkinoilla." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 4 päivänä huhtikuuta 1978. Komission puolesta Finn GUNDELACH Varapuheenjohtaja (1) EYVL N:o L 118, 20.5.1972, s. 1 (2) EYVL N:o L 125, 19.5.1977, s. 1 (3) EYVL N:o L 220, 10.8.1974, s. 20